เด็กดีเป็นศรี IG โพสต์นี้เพื่อ Followers
เดี๋ยวนี้มีหลายเว็บเลยที่ให้คุณจ่ายเงินซื้อยอด followers ปลอมๆ ประมาณว่าอยู่ๆ ยอดผู้ติดตามก็พุ่งปรี๊ดทะลุเพดาน บอกเลยว่า Instagram ไม่ใช่ไก่กา ตรวจสอบนิดเดียวก็รู้แล้วว่าไม่ชอบมาพากล ถ้าคุณคิดว่าใช้ทางลัดอย่างการซื้อ followers ได้ ก็เตรียมจ๋อยได้เลย มักจะมี IG ปลอมโผล่มา follow IG ของคนจริงๆ แล้วโพสต์ข้อความที่เป็นสแปม ข้อความจากบอท หรือลิงค์อันตรายต่างๆ ใต้รูปคุณ ถ้าแต่ละโพสต์ของคุณมีแต่คอมเม้นท์ประเภทนี้ จะทำให้ IG ดูด้อยค่าด้อยราคาไปถนัดใจ คนอาจจะพาลนึกไปว่าคุณซื้อยอด followers ด้วยซะงั้น เพราะงั้นถ้าเจอคอมเม้นท์ประเภทนี้เมื่อไหร่ให้ตามลบให้เกลี้ยง คอมเม้นท์สแปมจะพูดกว้างๆ หรือไม่ค่อยเหมือนที่คนพูดกันจริงๆ เช่น "คุณสวยมาก" หรือ "นี่มันเยี่ยมไปเลย" และมักโผล่มาถี่ๆ จาก IG เดิม พวกนี้แหละสแปม รีบลบแล้วบล็อกเลยจะรออะไร! Instagram ไม่มีทางให้ติ๊กถูกอันทรงค่ากับคนที่ละเมิดกฎการใช้งานแน่นอน เพราะงั้นให้หาเวลาอ่านให้ละเอียด แล้วทำตามแต่โดยดี อย่าโพสต์อะไรที่เสี่ยงผิดกฎของ IG  โพสต์และแชร์เฉพาะวีดีโอของตัวเอง ระวังเรื่องละเมิดลิขสิทธิ์ด้วย อย่าโพสต์อะไรโป๊เปลือยหรือล่อแหลมเกินไป ห้ามโพสต์อะไรผิดกฎหมาย คอมเม้นท์แบบให้เกียรติและใส่ใจ hashtag นี่แหละช่องทางหลักที่คนเขาใช้หา Instagram ใหม่ๆ follow กัน อยากดังและปังก็ต้องหัดใช้ hashtag ดังๆ ให้เป็น คนจะได้หาโพสต์คุณเจอ ถ้าเขาเจอแล้วชอบ ก็จะติดตาม IG คุณไปโดยปริยาย  แฮชแท็กฮิตตลอดกาลของ Instagram ก็เช่น #love, #ootd (outfit of the day), #photooftheday และ #instagood ให้ติดแท็กที่บ่งบอกความเป็นคุณหรือแบรนด์ของคุณ เช่น ถ้าเน้นโพสต์เอาฮา ก็ต้องติดแท็กฮาๆ ตามไปด้วย ตามติดอย่าให้หลุดเทรนด์ อะไรโผล่มาในเน็ตในทีวีบ่อยๆ แน่นอนว่าคนจะติดแท็กนั้นรัวๆ ไลค์และเม้นท์รัวๆ นี่แหละวิธีเชิญชวนให้คนมา follow IG คุณ ถ้าอยากเพิ่มยอดผู้ติดตาม ก็ไล่ถูกใจรูปคนอื่นเขาไปทั่ว จะคลิกแฮชแท็กที่คุณสนใจก็ได้ ต่อมาก็คอมเม้นท์ตามโปรไฟล์คนอื่นเขา แต่อย่าสั้นห้วนเกิน โยงเข้าเรื่องในโพสต์เขาหน่อย จะได้ดูจริงใจ บ่อยๆ เข้าเดี๋ยวเขาก็มาฟอลกลับเอง อย่าโพสต์อะไรซ้ำๆ จนโดนหาว่าเป็นสแปม บอกเลยว่าชาว IG เซ็งพวกที่ชอบทักประมาณว่า "สวยจ้า ฟอลมาฟอลกลับนะ" เพราะงั้นเสียเวลาดูรูปอ่านโพสต์เขาหน่อย แล้วคอมเม้นท์ให้ถูกเรื่อง คอมเม้นท์ของคุณนี่แหละที่คนอื่นเขาใช้พิจารณาว่าจะติดตามคุณดีไหม เช่น "น้องเหมียวน่ารักมากอะ เหมือนน้องมีมี่ของเราเลย" ถ้าคุณพอมีฐานแฟนคลับตามโซเชียลมีเดียอื่น ก็พ่วงกับ Instagram ซะเลย เช่น ถ้าคนตามคุณใน Twitter เยอะพอตัว ก็โพสต์ Instagram ให้ไปโผล่ใน Twitter บ้าง คุณลิงค์ Instagram กับ Twitter, Facebook และโซเชียลมีเดียอื่นๆ จากในแอพ Instagram ได้เลย ตี 2 กับ 5 โมงเย็นนี่แหละนาทีทองที่ควรโพสต์ใน Instagram เขาวิจัยกันมาแล้วว่าใครโพสต์ช่วงนั้นมักเรียกยอดไลค์และเป็นที่สนใจมากกว่า อย่าลืมติดแท็กที่กำลังเปรี้ยง คนจะได้เห็นโพสต์คุณเต็มๆ ติดแท็กใน bio ได้ด้วย โปรไฟล์จะได้โผล่มาทุกครั้งที่คนค้นหาแท็กนั้น แต่ควรติดแท็กให้ตรงกับตัวตนหรือโพสต์ของคุณด้วย เช่น ถ้าเป็นนักวาดภาพประกอบ อยู่ที่กรุงเทพฯ ชอบไปคาเฟ่ และเป็นทาสแมว ก็เขียนประมาณว่า "Illustrator #BKK - Heart #cafe and #cats"
ห้ามใช้เงินซื้อยอด followers. ลบคอมเม้นท์สแปม. อ่านและทำตามกฎการใช้งานของ Instagram. ใช้ hashtag ที่กำลังดัง. มีปฏิสัมพันธ์กับคนอื่นบ้าง. โปรโมท Instagram ตัวเองในช่องทางอื่น. โพสต์ช่วงตี 2 กับ 5 โมงเย็น. เขียนประวัติย่อหรือ bio ให้โดนๆ.
https://www.wikihow.com/Get-Verified-on-Instagram https://www.wikihow.com/Get-Verified-on-Instagram
Avoiding Negative Practices Building Your Following